Közel három évre eltûnhet József Attila a világhálóról
Közel három évre eltûnhet József Attila életmûve az internetrõl, mivel a költõ jogörökösei szerzõi jogdíj fizetésére köteleznék a Magyar Elektronikus Könyvtárat, ahol jelen pillanatig szabadon hozzáférhetõ József Attila összes verse.
Szerzõi jogi vita miatt elképzelhetõ, hogy az Országos Széchényi Könyvtár által üzemeltetett Magyar Elektronikus Könyvtár oldalairól heteken belül eltûnik József Attila életmûve, mivel egy törvényi változást követõen a jogörökösök most közvetlenül a MEK-tõl kívánják - visszamenõleg is - behajtani a szerzõi jogdíjakat. Noha a MEK-en 1995 óta érhetõ el a teljes József Attila-életmû, a honlapot üzemeltetõ Országos Széchényi Könyvtárnak csak a 2004 májusa óta eltelt idõszak után kellene jogdíjat fizetnie, mivel addig az Artisjus közvetítésével eleget tett a szerzõi jogi törvényben foglaltaknak - tájékoztatta az [origo]-t Moldován István, az OSZK illetékes osztályvezetõje. Tavaly májusban azonban megszûnt az Artisjus közvetítõi szerepe, az ekkor érvénybe lépett szerzõi jogi törvény értelmében közvetlenül a felhasználónak kell megkeresnie a szerzõt vagy annak jogörökösét és megállapodnia vele a jogdíjakról.

Noha az OSZK kapott értesítést a törvényi változásról és annak értelmében az Artisjus felmondta szerzõdését az intézménnyel, a jogdíjköteles tartalmakat mégsem távolították el a MEK oldalairól. Mint Moldován István elmondta, a MEK-nek sem anyagi kerete, sem személyi kapacitása nincs arra, hogy külön-külön megállapodjon az adatbázisában szereplõ tartalmak szerzõivel, illetve azok jogörököseivel.

"Bíztunk a személyes megkeresésben, úgy gondoltuk, hogy ha érdeket sértünk valamely irodalmi mû közlésével, akkor a szerzõk vagy jogörököseik kérésére azonnal eltávolítjuk azt a MEK adatbázisából" - közölte Moldován István.

Erre az elmúlt hetekben sor is került: Makai Ádám, József Attila egyik jogörököse levélben szólította fel az Országos Széchényi Könyvtárat, hogy azonnal távolítsa el József Attila összes szerzeményét a MEK oldalairól. Makai levelében arra is kitért, hogy visszamenõleg is be kívánja hajtani a jogdíjakat, ugyanakkor tudakolta, hogy mióta érhetõek el József Attila versei a MEK honlapjáról.

Az OSZK válaszlevelében az emlékévre való tekintettel kért méltányosságot a jogörököstõl, de mint Moldován hangsúlyozta, az is mérlegelendõ szempont, hogy az intézmény ingyenesen, nem haszonszerzés céljából közli a verseket, valamint a világhálón keresztül olyan - például külföldön élõ - felhasználók is hozzáférhetnek József Attila verseihez, akiknek más módon erre nem lenne lehetõsége.

Moldován István kijelentette: az OSZK fõigazgatójának határozott álláspontja, hogy nem fizet jogdíjat a közölt tartalmakért. Amennyiben nem tudnak megállapodni a jogörökösökkel, vagy leveszik a honlapról József Attila verseit, vagy továbbítják a Nemzeti Kulturális Örökség Minisztériumának a jogörökösök fizetési kérelmét, de mindenekelõtt bíznak abban, hogy Makai Ádám figyelembe veszi szempontjaikat és eltekint a jogdíjtól.

Az osztályvezetõ kérésünkre elmondta, hogy hasonló okokból kifolyólag korábban már több alkalommal is el kellett távolítani tartalmakat a MEK adatbázisából. Többek között Rideg Sándor Indul a bakterház címû regényérõl sem tudtak megállapodni a szöveg jogörökösével, valamint Madách Az ember tragédiájá-nak egyik angol fordítását is le kellett venni az oldalról.

Amennyiben a MEK-nek nem sikerül megállapodnia a jogörökösökkel és a minisztérium sem tud megfelelõ megoldást a helyzetre - megkeresésünkre a cikk közléséig nem válaszoltak -, akkor 2008. január 1-ig kell nélkülöznünk József Attila verseit az interneten, hiszen az érvényben lévõ szerzõi jogi törvények értelmében eddig, tehát a költõ halálát követõ év elsõ napjától számított hetven évig jogdíjkötelesek a versek.

Az [origo] a József Attila-emlékév kapcsán napi egy verset közöl a költõtõl, a versek felhasználása után portálunk díjat fizet a jogokat birtoklóknak, akikkel nem volt könnyû megegyezésre jutni. A levelezésnek voltak érdekes fordulatai: "Sajnálattal közöljük, hogy mint eddig, ezután sem kívánunk hozzájárulni Attila verseinek interneten való közléséhez. Ön bizonyara megérti, hogy ha nem így tennénk, akkor felelõtlenül mintegy Attila jóváhagyását adnánk internet honlapokhoz (sic!), melyek tartalma ismeretlen és ellenõrizhetetlen" - írta egy alkalommal a jogutód.

Három hónapos kitartó egyeztetés eredményeképp - nagyrészt dr. Tverdota György, a József Attila Társaság elnökének szíves közbenjárására - végül sikerült megállapodnunk Makai úrral. Ehhez azonban - tapasztaltuk - az anyagiakon és Tverdota úr ajánlásán túl némi szerencsére és egy négyfõs csapat kitartó munkájára is szükség volt. Az [origo] természetesen soha nem kívánta a versek kizárólagos online jogait megszerezni.
életmû József Attila internet költõ Magyar Elektronikus Könyvtár